***Հավելված***

***Գորիս համայնքի ղեկավարի***

***2025 թվականի օգոստոսի 28-ի թիվ 674-Ա որոշման***

**ԱՐՁԱՆԱԳՐՈՒԹՅՈՒՆ ԹԻՎ 2**

**Գորիս համայնքի վարչական սահմաններում /ներհամայնքային/ ընդհանուր օգտագործման ավտոմոբիլային տրանսպորտով ուղևորների կանոնավոր փոխադրումներ իրականացնող կազմակերպություններ և անհատ ձեռնարկատերեր ընտրելու նպատակով կայացած մրցույթի արդյունքները ամփոփելու մասին**

*27․08․ 2025թ. ք.Գորիս*

2025 թվականի օգոստոսի 27-ին ժամը 10։00-ին՝ կայացավ Գորիս համայնքի վարչական սահմաններում /ներհամայնքային/ ընդհանուր օգտագործման ավտոմոբիլային տրանսպորտով կանոնավոր ուղևորափոխադրումներ իրականացնող կազմակերպությունների և անհատ ձեռնարկատերերի ընտրության մրցութային հանձնաժողովի նիստ։

Նիստին մասնակցում էին հանձնաժողովի

Նախագահ՝ Կարեն Ջավահիրյանը,

Անդամներ Մարիաննա Աբգարյան

Նոննա Տատինցյան

Վահե Պողոսյան

Հանձնաժողովի յոթը անդամից նիստին ներկա էին չորսը՝ նիստն իրավազոր է։

Հանձնաժողովի նախագահը հանձնաժողովի կազմից նիստը արձանագրելու համար նշանակեց քարտուղար՝ Մ․Աբգարյանին։

Նիստին մասնակցում են

Ա/Ձ Վարդգես Պետրոսյանը

«Լաստ» ՍՊԸ-ն տնօրեն Ս․ Արզումանյանը

«ՇԱՀ-ՆԱՆ» ՍՊԸ-ն տնօրեն Ա․ Սահակյանը

***Օրակարգում՝***

Գորիս համայնքի վարչական սահմաններում /ներհամայնքային/ ընդհանուր օգտագործման ավտոմոբիլային տրանսպորտով կանոնավոր ուղևորափոխադրումներ իրականացնող կազմակերպությունների և անհատ ձեռնարկատերերի ընտրության ժամանակավոր մրցութի արդյունքների ամփոփումը:

***Արձանագրվեց՝***

Արդյունքները ներկայացրեց հանձնաժողովի նախագահ Կարեն Ջավահիրյանը.

Հայաստանի Հանրապետության Սյունիքի մարզի Գորիս համայնքի վարչական սահմաններում /ներհամայնքային/ ընդհանուր օգտագործման ավտոմոբիլային տրանսպորտով կանոնավոր ուղևորափոխադրումներ իրականացնող կազմակերպությունների և անհատ ձեռնարկատերերի ընտրության ժամանակավոր մրցութի՝

Թիվ 1 (ավտոբուսային) և թիվ 3 (ավտոբուսային) երթուղիների համար մրցույթին մասնակցելու հայտ էր ներկայացել Ա/Ձ Վարդգես Պետրոսյանը։

Թիվ 2 (ավտոբուսային/միկրոավտոբուսայնի) և թիվ 4 (ավտոբուսային/միկրոավտոբուսայնի) երթուղիների համար մրցույթին մասնակցելու հայտ էր ներկայացել «Լաստ» ՍՊԸ-ն։

Թիվ 5 (ավտոբուսային/միկրոավտոբուսայնի) երթուղու համար մրցույթին մասնակցելու հայտ էր ներկայացրել «ՇԱՀ-ՆԱՆ» ՍՊԸ-ն:

Թիվ 1 (ավտոբուսային) երթուղին ժամանակավոր սպասարկելու համար դիմած Ա/Ձ «Վարդգես Պետրոսյան»-ին գնահատման ժամանակ ընդհանուր հավաքել է 62 միավոր։

Թիվ 2 (ավտոբուսային/միկրոավտոբուսային) երթուղին ժամանակավոր սպասարկելու համար դիմած «Լաստ» ՍՊԸ-ն գնահատման ժամանակ ընդհանուր հավաքել է 83 միավոր։

Թիվ 3 (ավտոբուսային) երթուղին ժամանակավոր սպասարկելու համար դիմած Ա/Ձ Վարդգես Պետրոսյանն գնահատման ժամանակ ընդհանուր հավաքել է 62 միավոր։

Թիվ 4 ավտոբուսային/միկրոավտոբուսային երթուղին ժամանակավոր սպասարկելու համար դիմած «Լաստ» ՍՊԸ-ն գնահատման ժամանակ ընդհանուր հավաքել է 83 միավոր։

Թիվ 5 ավտոբուսային/միկրոավտոբուսային երթուղին ժամանակավոր սպասարկելու համար դիմած «ՇԱՀ-ՆԱՆ» ՍՊԸ-ն գնահատման ժամանակ ընդհանուր հավաքել է 64 միավոր։

Հիմք ընդունելով Հայաստանի Հանրապետության Կառավարության 2020 թվականի դեկտեմբերի 3-ի` «Հայաստանի Հանրապետությունում ընդհանուր օգտագործման ավտոմոբիլային տրանսպորտով ուղևորների կանոնավոր փոխադրումներ իրականացնող կազմակերպությունների և անհատ ձեռնարկատերեր ընտրելու մրցույթ անցկացնելու կարգը հաստատելու, Հայաստանի Հանրապետության Կառավարության 2001 թվականի օգոստոսի 16-ի N 762 և 2007 թվականի հունիսի 21-ի N 816-Ն որոշումները ուժը կորցրած ճանաչելու մասին» N 1994-Ն որոշումը և 2025 թվականին օգոստոսի 27-ի կայացած մրցույթի ամփոփված արդյունքները, հանձնաժողովը

***Ո ր ո շ ե ց՝***

1. Թիվ 1 և թիվ 3 (ավտոբուսային) երթուղիների մրցույթում հաղթող ճանաչել Ա/Ձ Վարդգես Պետրոսյանին և առաջարկել համայնքի ղեկավարին կնքել երթուղու ժամանակավոր սպասարկման պայմանագիր` **երկու հազար քսանհինգ թվականի սեպտեմբերի մեկից մինչև երկու հազար քսանյոթ թվականի դեկտեմբերի երեսունմեկը ներառյալ**՝ համաձայն ՀՀ կառավարության 2020 թվականի դեկտեմբերի 3-ի N 1994-Ն որորշմամբ սահմանված առավելագույն ժամկետի։

Թիվ 1 (ավտոբուսային) երթուղու համար հաստատել 100 /մեկ հարյուր/ դրամ ուղևորափոխադրավարձ:

Թիվ 3 (ավտոբուսային) երթուղու համար հաստատել 150 /մեկ հարյուր հիսուն/ դրամ ուղևորափոխադրավարձ:

1. Թիվ 2 և թիվ 4 (միկրոավտոբուսային/ավտոբուսային) երթուղու հաղթող ճանաչել «Լաստ» ՍՊԸ-ին և առաջարկել համայնքի ղեկավարին կնքել երթուղու ժամանակավոր սպասարկման պայմանագիր` **երկու հազար քսանհինգ թվականի սեպտեմբերի մեկից մինչև երկու հազար քսանյոթ թվականի դեկտեմբերի երեսունմեկը ներառյալ**՝ համաձայն ՀՀ կառավարության 2020 թվականի դեկտեմբերի 3-ի N 1994-Ն որորշմամբ սահմանված առավելագույն ժամկետի։

Թիվ 2 (միկրոավտոբուսային/ավտոբուսային) երթուղու համար հաստատել 100 /մեկ հարյուր/ դրամ ուղևորափոխադրավարձ:

Թիվ 4 (միկրոավտոբուսային/ավտոբուսային) երթուղու համար հաստատել 150 /մեկ հարյուր հիսուն/ դրամ ուղևորափոխադրավարձ:

1. Թիվ 5 (միկրոավտոբուսային/ավտոբուսային) երթուղու հաղթող ճանաչել «ՇԱՀ-ՆԱՆ» ՍՊԸ-ին և առաջարկել համայնքի ղեկավարին կնքել երթուղու ժամանակավոր սպասարկման պայմանագիր` **երկու հազար քսանհինգ թվականի սեպտեմբերի մեկից մինչև երկու հազար քսանյոթ թվականի դեկտեմբերի երեսունմեկը ներառյալ**՝ համաձայն ՀՀ կառավարության 2020 թվականի դեկտեմբերի 3-ի N 1994-Ն որորշմամբ սահմանված առավելագույն ժամկետի։

Թիվ 5 (ավտոբուսային) երթուղիների համար հաստատել 300 /երեք հարյուր/ դրամ ուղևորափոխադրավարձ:

ՀՀ Սյունիքի մարզի Գորիս համայնքի ղեկավարի հաստատմանը ներկայացնել սույն արձանագրությունը։